Antaa mennä!
Kastanjoita! Herkullisia kuumia kastanjoita!
Olkaa hyvä, mr Bobster. Lempiannoksenne.
Onko kaikki hyvin, mr Bobster?
Tämä tarina ei varsinaisesti perustu Sherlock Holmesin urotöihin -
- joista sir Arthur Conan Doyle kertoo romaaneissaan.
Oli kylmä ja lumisateinen joulukuun alun päivä.
Kouluni oli suljettu varojen puutteen vuoksi -
- ja minut lähetettiin uuteen kouluun kesken lukukauden.
Olin tottunut rauhalliseen ja avaraan maaseutuun.
Nyt olin kuitenkin viktoriaanisen Lontoon sydämessä.
Kaduilla oli jos jonkinlaista toimintaa.
Näkemäni teki minuun syvän vaikutuksen.
Kun astuin vaunuista -
- näin koulun, joka herätti minussa pelkoa ja pahoja aavistuksia.
Tunsin kuitenkin myös uteliaisuutta.
En olisi voinut mitenkään valmistautua tulevaan verrattomaan seikkailuun -
- saati sitten verrattomaan henkilöön, joka mullistaisi elämäni.
Herra on hyvä.
Älä! Eikö soitin ole arvokas?
Onko sen arvo tärkeämpi kuin mielenterveyteni?
Minun pitäisi jo osata soittaa sitä.
- Kauanko olet harjoitellut? - Kolme päivää.
- Ole kärsivällinen. - Sinä olet se uusi oppilas.
- Siirryin toisesta koulusta. Nimeni on... - Odota.
Anna minun arvata.
Nimesi on James Watson. Olet pohjoisesta.
Isäsi on lääkäri. Kirjoitat paljon vapaa-aikanasi.
Pidät vaniljavanukaspiiraasta. Osuinko oikeaan?
- Nimeni ei ole James vaan John. - Onko sillä väliä?
- On, paljonkin. - Hyvä on. Nimesi on siis John.
- Entä muut seikat? - Osuit aivan oikeaan.
Joka ainoassa kohdassa. Oliko se jonkinlainen taikatemppu?
Ei suinkaan. Minä yksinkertaisesti päättelin asian.
Patjallasi olevassa lapussa lukee "J. Watson".
Valitsin yleisimmän J: Llä alkavan nimen. John olisi ollut seuraava valintani.
Nuo eivät ole kaupunkilaiskengät.
Näin tuollaiset, kun kävin Pohjois-Englannissa.
Vasemman kätesi keskisormessa on känsä. Se on kirjoittajan merkki.
Sinulla oli kädessäsi lääketieteellinen tietosanakirja, jota on vain lääkäreillä.
Et ole voinut opiskella lääketiedettä, joten kirja on jonkun vanhemman henkilön.
Jonkun, joka on huolissaan terveydestäsi. Lääkäri-isäsi.
Entä vaniljavanukaspiiras?
Rinnuksillasi on juuri piiraissa käytettävää vaniljavanukasta -
- ja muodoistasi päätellen ne maistuvat sinulle.
- Ei tarvitse olla töykeä. - Pannaan töpinäksi.
- Minne me nyt menemme? - Haluat varmaan ehtiä kemian tunnille.
- Mikä sinun nimesi muuten on? - Holmes. Sherlock Holmes.
Järkeilevä mieli ei lepää, Watson.
Se on kuin tarkasti viritetty soitin. Se vaatii harjoitusta.
Kuinka mieltä voi virittää?
Päättelytehtävillä, matemaattisilla yhtälöillä, arvoituksilla.
Otetaan esimerkki. Olet huoneessa, joka antaa vain etelään.
Yhtäkkiä ikkunan ohi kulkee karhu. Minkä värinen karhu on?
- Karhu on punainen. - Miksi ihmeessä se olisi punainen?
Eteläaurinko porottaa kuumasti. Karhu olisi aivan palanut.
Tuo on hulluin kuulemani vastaus.
Jotta koe onnistuisi...
...onnistuisi...
...toistetaan koe numero neljätoista.
Heitetään hieman kaliumia pieneen määrään vettä.
Neste hajoaa hyvin nopeasti -
- ja niin raju on vaikutus, jonka suuri määrä valoa...
Kiitos. Hän on tänään erityisen pitkästyttävä.
...tuotetaan kaliumalkyyliä... joka liuotetaan...
- Tuohan oli tyttö. - Nerokkaasti päätelty, Watson.
Kuka hän on? Mitä hän tekee poikakoulussa?
Hänen nimensä on Elizabeth.
Kun hänen vanhempansa kuolivat, hän muutti koululle setänsä luokse.
Setä on entinen opettaja.
...jota sitten olosuhteet muokkaavat.
Elizabeth ihasteli uutta kelloani. Haluatko nähdä sen?
- Kiintoisaa. - Tyylikkäillä herrasmiehillä on sellainen.
- Onko se arvokas? - Ostin sen Bond Streetiltä.
- Tuskinpa. - Anteeksi kuinka?
Kellotaulu on selvästikin ranskalaistyylinen.
Kaiverruksen mukaan kuori on kuitenkin valmistettu Sveitsissä.
Arvaukseni osui oikeaan. Koneisto on italialainen.
Hienoa, Dudley. Tyylikäs kellosi on väärennös.
Pidä mielipiteesi omana tietonasi.
Jatkakaamme keskustelua...
...kun saamme olla rauhassa.
- Miksi teit noin? - Dudley on typerä mahtailija.
- Hän on herttainen. - Niinkö?
Siksikö seisoit niin lähellä häntä ja keimailit hänelle?
Et kai ole mustasukkainen?
Holmesko mustasukkainen? En edes tunne moista sanaa.
- Etkä täsmällisyyttä. - Olet vihainen, koska myöhästyin.
- Kuten aina. - Olen pahoillani, mutta voin selittää.
- Sinulla oli tärkeämpää tekemistä. - Miten saatat sanoa noin?
Minä olin... Anna anteeksi.
Elizabeth, salli minun esitellä sinulle uusi ystäväni -
- kunnianarvoinen mutta kömpelö Watson.
- Tikkaat ovat hieman huterat. - Hei.
Elizabeth! Holmes! Uskon ratkaisseeni kaikki ongelmat!
- Kuka tuo on? - Setäni.
Rupert T. Waxflatter, entinen opettaja.
Oppiarvot kemiasta ja biologiasta, taitaa filosofian ja fysiikan.
- Kirjoittanut 27 kirjaa. - Uskomatonta.
- Useimmat pitävät häntä hulluna. - Minkä takia?
Voi luoja.
Tämä herättää toiveita.
Totta totisesti.
Se tekee yhteensä kuusi. Kuusi epäonnistunutta yritystä!
Emme aio siitä huolimatta alistua tappiolle. Me voitamme.
Olen päättänyt asian. Valloitan vielä taivaat.
Onko hän tehnyt näin kuusi kertaa?
Asun täällä sedän kanssa.
Kun hän jäi eläkkeelle, hän sai ullakon työtilaksi.
Tämä on uskomaton paikka.
Olen oppinut häneltä enemmän kuin kymmeneltä muulta opettajalta yhteensä.
- Uncas. Tervehdi Watsonia. - Sano "hei", Uncas.
Se ei ole mikään papukaija.
- Joko heikko kohta löytyi? - Siivet ovat huonoa materiaalia.
Minun pitää rakentaa koko kone uudestaan.
Koko koneko? Eikö se ole vaikeaa?
Alkeellista, Holmes rakas. Alkeellista.
Suokaa anteeksi.
KIRJANPITÄJÄ BOBSTER TEKI ITSEMURHAN
Alahan nyt mennä.
- Nyt minä keksin. Karhu on musta. - Niin mikä?
- Se arvoituksen karhu on musta. - Väärin.
Älä häiritse minua, kun yritän keskittyä opetukseen.
- Oletko kunnossa? - Nilkkani taisi nyrjähtää.
Mrs Dribb, hoitaisitteko hänet kuntoon?
Emme saa antaa keskittymisen herpaantua.
Meidän täytyy hioa tekniikkaa, rytmiä ja tasapainoa.
Parhaiten voin näyttää oikean tekniikan Holmesin avulla.
Tarkkailkaa asentoamme, liikkeitämme ja tyyliämme.
En garde.
Touché.
Minä voitin, Holmes.
Hyvät herrat...
...mr Holmes hävisi erään tärkeän seikan vuoksi.
Hän antoi tunteilleen vallan. Hän unohti itsekurin.
Itsekuria ei saa koskaan korvata tunteilla.
Se sujui hienosti, Holmes.
- Minusta tulee kenraali. - Kenraalit eivät tienaa.
- Minusta tulee kirjailija. - Kirjailijat eivät tienaa.
- Minusta tulee juristi. - Juristit tienaavat.
Minusta tulee lääkäri.
- Sinulta ei kysytty. - Anteeksi.
Holmes, miksi sinä haluat tulla isona?
En ainakaan halua olla yksin.
Miksi sinä noin teit? Jätit minut aivan yksin.
Kas näin.
Onko siellä joku?
Pois tieltä!
Holmes aikoo selvittää rikoksen!
- Holmes aikoo selvittää rikoksen! - Mitä sanoit?
- Mennään! - Kuulitteko te? Holmes aikoo...
Toinen viikkoni Bromptonissa oli aluillaan.
Holmes ja hänen maailmansa kiehtoivat minua päivä päivältä enemmän.
Koko koulu oli haljeta innostuksesta.
Dudley halusi testata Holmesin nerokkuutta, taitoja ja havaintokykyä.
Dudley oli pihistänyt koulun miekkailupalkinnon ja piilottanut sen.
Hän antoi Holmesille tunnin aikaa löytää palkinnon.
Holmes otti haasteen luottavaisena vastaan.
- Peli alkakoon. - Hurraa!
Onnea matkaan, Holmes. Lykkyä tykö!
Tuolla hän on.
Tämä on viheliäistä.
Sivistynyt oppilas käyttäytyy kuin apina.
Hän vain huvittelee, mr Snelgrove. Muistatte varmasti, mitä se on.
Holmesin poika on liian näsäviisas ja tavoittelee vain omaa etuaan.
Hän ei löydä palkintoa.
- Guinea vetoa, että löytää. - Kiinni veti.
Suokaa anteeksi.
Holmes, sinulla on vain minuutti aikaa. Sinulla on vain...
Kuulin jo. Etkö näe, että yritän keskittyä?
Jäljellä on vain sekunteja. Oletan, että luovutat.
Ei pidä olettaa asioita.
En näe palkintoa missään.
Minäpä näen.
Seis! Oletko menettänyt järkesi? Maljakko on antiikkia.
Hurraa!
Se oli Holmesille ihana, sankarillinen hetki.
Hän ei tiennyt, että hänen lahjansa joutuisivat pian kovemmalle koetukselle.
Se koetus olisi hirvittävä ja hengenvaarallinen.
Laskeuduin keittiöön kattoikkunasta ja pelästytin väen.
Silloin huomasin, että uunissa oli vastikään poltettu savea.
Keittiössähän tehdään ruokaa.
Johtolangat: Punainen ja vihreä väri, keramiikka.
Potkaisin pohtiessani lumet kengältäni.
Kun kenkä paljastui lumen alta, löysin oikean sävelen.
- Kuulitko musiikkia? - Älä ole hölmö.
Tarkoitan, että lumipeitteisestä jalasta tuli mieleen -
- keramiikkapeitteinen palkinto, ruukku, vaasi.
- Joka on maalattu punavihreäksi. - Täsmälleen.
Holmes! Nyt olen totisesti ratkaissut ongelman.
Hän aikoo lentää taas.
MUISTOKIRJOITUS PASTORI DUNCAN NESBITT
POLllSILAITOS
RIKOS YLIKONSTAAPELI LESTRADE
- Mr Lestrade... - Holmes.
Viime näkemästä onkin jo aikaa.
- Kolme tai neljä päivää. - Asiani vie vain hetken.
Minulla ei ole uusia raportteja luettavaksesi.
- En tullut siksi. Haistan jotain mätää. - Taasko?
Tällä kertaa olen varma.
Viimeksi uskoit Ranskan suurlähettilään kavaltaneen pankilta 300000 puntaa.
Osuin lähelle. Syyllinen oli Venäjän suurlähettiläs.
Minulla ei ole aikaa hiekkalaatikkorikoksillesi.
Vilkaiskaa näitä.
- Itsemurha ja vaunuturma. - Epäilen niitä väkivallanteoiksi.
Miksi? Tapaukset eivät liity yhteen.
Väärin. Miehet valmistuivat samasta yliopistosta vuonna 1809.
Se on vain sattumaa.
Kuolintavat eivät sovellu heille.
Bobster oli onnellinen, tyytyväinen elämäänsä, uraansa ja perheeseensä.
Hän ei jättänyt itsemurhaviestiäkään.
Pastori Nesbitt taas oli sydämellinen ja levollinen.
Vaunujen kuljettajan mukaan hän syöksyi kadulle vimmaisena ja kauhun vallassa.
Persoonallisuuden muutos ei ole riittävä syy tutkimusten aloittamiseen.
Pidä nenäsi erossa The Timesista ja keskity koulukirjoihin.
Kiitos ajastanne, mr Lestrade. Suosittelen teitä pitämään nämä.
Jos olisin ikävystyttäviä paperitöitä tekevä ylikonstaapeli -
- tekisin kaikkeni löytääkseni tapauksen...
...jolla ylenisin ylitarkastajaksi. - Näkemiin, Holmes.
Mitä sinä oikein teet?
Dudley pudotti tämän.
- Anteeksi kuinka? - Tässä on paperisi.
- Ei se ole minun. - Sinä pudotit sen.
- Eihän tämä ole edes minun käsialaani. - Anna se...
Tässähän ovat kokeen vastaukset.
Olemme viimeinkin saaneet selville älykkyytesi salaisuuden.
- Mutta, herra... - Tule minun mukaani.
Ne typerykset. Ikä on kivettänyt heidät.
He eivät kuuntele muita kuin itseään.
- Olisipa maineeni otettu huomioon. - Siitä oli enemmän haittaa kuin hyötyä.
Se sai lautakunnan vakuuttumaan siitä, että olet huijari.
Tuo on silkkaa hulluutta.
Jäit kiinni koevastaukset kädessäsi koko luokan nähden.
- Vastaukset olivat omaa käsialaasi. - Taitavasti väärennetty.
En olisi uskonut, että Dudley pystyy moiseen.
Voin todistaa syyttömyyteni, jos saan aikaa.
Lautakunta siteerasi koulun mottoa ainakin viisi kertaa.
- "Rehtiys, nuhteettomuus ja ahkeruus." - Täsmälleen.
Heistä olet syyllistynyt rikoksista kauheimpaan.
Ja saan siitä kauheimman rangaistuksen. Minut erotetaan koulusta.
Holmes, yritän auttaa sinua kaikin keinoin.
Pidän Dudleya silmällä ja kirjoitan suositukset -
- joilla pääset mihin kouluun tahansa.
- Paljon kiitoksia. - Sano vain, jos voin vielä auttaa.
Yhden asian voisitte kyllä tehdä.
- Viimeinen kaksintaistelu. - Niin.
Holmes! Oletko kunnossa?
Se on vain pintahaava. Keskittymiseni herpaantui hetkeksi.
Minun olisi pitänyt riisua sormukseni. Pyydän anteeksi.
- Sinä veit voiton. - Se oli tasapeli.
Mennään näyttämään haavaa mrs Dribbille.
- Kas noin. - Kiitos, mrs Dribb.
Meidän tulee ikävä sinua, Holmes.
Antaa mennä!
Dudley saa maksaa tämän kalliisti. Pieksen hänet kunnolla.
Kosto on suloisin, kun se on yllätys. Mennään.
Sinä teit tämän. Tämä on sinun tekosiasi.
Sinun teehesikö kemiallinen kokeeni putosikin?
Älä huoli. Se kuluu pian pois. Näytät omalta itseltäsi jo kesällä.
Kastanjoita! Kuumia kastanjoita!
Kastanjoita!
- Odottaako veljesi sinua? - Kerron uutiset, kun saavun perille.
MINÄ RAKASTAN SINUA
Ottakaa ne pois!
- Ottakaa se pois! - Älkää, herra.
Nämä ovat hyvästit.
Odotin, että meistä tulisi hyvät ystävät.
Mitä tuolla tapahtuu?
Herra! Teiltä putosi tämä!
Eh Tar.
Hän meni järjiltään. Hän nappasi veitsen ja iski sillä itseään.
Eh Tar, Holmes. Eh Tar.
Herra... Ei.
- Ei... - Holmes! Olisi pitänyt arvata.
- Tämä liittyy siihen, mistä puhuimme. - Viekää koululaiset pois täältä.
Mr Lestrade, kuunnelkaa minua.
Professori Waxflatter haudattiin piakkoin.
Olin ensi kertaa hautajaisissa. Sittemmin niitä on riittänyt.
Holmes ei voinut osallistua hautajaisiin, koska hänet oli erotettu koulusta.
Oppi-isän ja ystävän kuolema oli jättänyt jälkensä Holmesiin.
Olen nähnyt Holmesin itkevän vain kaksi kertaa.
Tämä kerta oli ensimmäinen.
Ei. Setä ei tappanut itseään.
- Eikö? Mitä sitten tapahtui? - Hänet murhattiin.
- Mitä teet täällä? - Suokaa anteeksi.
Minun piti kiivetä paloportaita, ettei minua nähtäisi.
Pääsin vain puolimatkaan. Jokin jäyti sisintäni.
Käskin kuljettajan kääntyä takaisin.
Minunkin tulee ikävä häntä, Elizabeth.
- Hän merkitsi minulle paljon. - Olen iloinen, että olet täällä.
Minun oli pakko palata.
- Uskotko tosiaan, että setä murhattiin? - Olen varma siitä.
Älähän nyt. Näit Waxflatterin pitelevän veistä.
Se oli ilmiselvä itsemurha.
Mikään ei ole ilmiselvää. Tapauksissa on hämäriä piirteitä.
Ensin mies hyppää ikkunasta.
Sitten pastori heittäytyy vaunujen alle ilman näkyvää syytä.
Sitten Waxflatter puukottaa itsensä, mitä on vaikea uskoa.
Miksi niiden miesten kuolemat kiehtoivat Waxflatteria?
Hän säilytti lehtileikkeet ja tapaili sitä outoa miestä.
- Muistatko hänet? - Hän oli hautajaisissa.
- Tiedätkö hänen nimeään? - En.
Kun hän tuli käymään, setä hätisti minut pois ullakolta eikä puhunut hänestä.
Mies liittyy kaikkiin kolmeen murhaan. Selvitetään, kuka hän on.
- Luette liikaa salapoliisiromaaneja. - Minä nappaan sen viekkaan murhaajan.
- Miten muka? - Asun täällä. Työskentelen täällä.
- Jos se vain sopii sinulle. - Toki.
- Entä jos paljastumme? - Vain me tiedämme tästä.
- Joku saattaa nähdä sinut. - Otan sen riskin.
Tarvitset ruokaa ja muita tarpeita.
Minäkö? En voi...
Voit hoitaa asioitani, autella minua.
Voisin joutua vaikeuksiin.
Antaisitko vaikeuksien estää seikkailun?
En voi vaarantaa lääkärinuraani.
- Senkin liero. - En ole mikään liero.
- Olen käytännöllinen. - Kuten lierot ovat.
Luulin, että olet rohkea ja urhoollinen.
Olenhan minä rohkea ja urhoollinen.
Minä vain...
- Hyvä on sitten. - Kiitos, Watson.
Setä olisi halunnut antaa tämän sinulle.
Ota se.
Laita se päähäsi.
Ota se sittenkin pois. Näytät hölmöltä. Hatut eivät sovi sinulle.
Minusta se pukee sinua.
- Kiusoittelet minua. - Tosissani minä olen.
Seuraavana päivänä aloimme selvittää Waxflatterin murhaa.
Meillä oli vain kaksi johtolankaa:
Waxflatterin viimeiset sanat "Eh Tar" ja kuolinpaikalle pudonnut puhallusputki.
Mieleeni juolahti, että kun viittapukuinen hahmo juoksi pois -
- kuulin merkillistä kilinää.
Se muistutti ääntä, jonka olin kuullut Bromptonin kirjastossa.
Huomio kiinnosti Holmesia, ja päätimme mennä illalla koulun kirjastoon.
Ensin menimme kuitenkin Englen harvinaisten esineiden kauppaan.
Hieno. Oikein hieno.
Egyptiläinen. Tämä on egyptiläistä käsityötä.
- Olen nähnyt vastaavaa vain kerran. - Missä?
Koruissa, veistoksissa. Minulla oli ne täällä kaupassa.
- Minä kuitenkin myin ne. - Kenelle?
Egyptiläiselle. Hän pitää jonkinlaista krouvia.
- Mikä hänen nimensä on? - Katsotaanpas.
Lupasitte ostaa jotain.
- Osta jotain, Watson. - Minäkö?
- Minulla on nyt rahat vähissä. - Pötyä.
Nyt ei ole kitsastelun aika. Osoite voi johtaa murhaajan jäljille.
- Paljonko minun täytyy tuhlata? - Osta jotain.
Miksi ihmeessä ostit piipun?
- Se näyttää hienolta. - Naurettavaltapas.
Saat vielä nähdä. Opettelen polttamaan sitä, niin hymysi hyytyy.
Mitä pojille saisi olla? Juomaa, ruokaa vai kenties naisia?
- Onko teillä keittoa? - Älä hölmöile, Watson.
Oletteko te omistaja? Oletteko nähnyt tätä aiemmin?
Rame Tep.
Rame Tep! Rame Tep!
- Loppuuko laulu noin? - Mistä...
- Mistä saitte tämän? - Löysin sen sattumalta.
Menkää! Viekää se pois täältä!
Tämä on tärkeää. Voisitteko kertoa siitä jotain?
Poistukaa krouvistani, tai nämä ovat viimeiset sanat, jotka kuulette.
Herra...
Me menemme.
Juuri siellä ylähyllyllä. Siellä kuulin sen äänen.
Pidä kiirettä, Holmes, ettemme jää kiinni.
EG YPTIN KULTTUURIHISTORIA
- Uskomatonta! - Pidä pienempää ääntä.
Anteeksi.
- Voi luoja. Tämä on suurenmoista. - Lhan totta, Holmes.
Voi luoja. Voi luoja.
En pääse ikinä lääketieteelliseen.
- Olisin halunnut viihtyisän vastaanoton. - Kuuntele tätä.
Holmes selitti, että fanaattinen Rame Tep - ryhmä palvoi Osirista -
- egyptiläistä kuoleman jumalaa.
Heitä halveksittiin, koska he vääristelivät perinteisiä uskomuksia -
- ja pitivät väkivaltaisia rituaaleja.
Rame Tepit ampuvat puhallusputkella piikin uhriinsa.
Piikki on kastettu kasviuutteista tehtyyn nesteeseen.
Neste imeytyy vereen -
- ja aiheuttaa uhrille hyvin todentuntuisia, painajaismaisia harhoja.
- Yhden asian tiedämme varmasti. - Minkä?
Murhaaja on yhä täällä... koulun alueella.
Tuo on hieman hätiköityä. Onhan se kilinä kuultu vain kerran.
- Kahdesti. - Kahdestiko?
Muutama yö sitten pihalla -
- Uncas kuuli kuvailemaasi kilinää.
Se repäisi palan miehen vaatteesta. Se voi olla yhä täällä.
Tutkitaan paikat. Kankaanpala täytyy löytää.
Ryhdyimme heti toimeen. Etsimme kankaanpalaa joka nurkasta.
Käynnistin vahingossa yhden Waxflatterin merkillisistä koneista -
- enkä tahtonut saada sitä millään sammumaan.
Minä löysin sen. Löysin sen!
Holmes tutki kankaanpalaa tarkasti koko yön ja seuraavan päivän.
Hän teki kokeen toisensa jälkeen eikä levännyt hetkeäkään.
Hän oli täynnä energiaa. Tehtyään 18 tuntia töitä yhteen menoon -
- Holmes kääntyi puoleemme ja lausui vanhat tutut sanat:
Peli alkakoon.
Kangas oli alun perin egyptiläistä -
- ja siinä oli kaikenlaisia loimia ja kuteita. Ne eivät vieläkään sano minulle mitään.
Kankaassa oli parafiinitahra. Kyseistä ainetta valmisti vain Froggit & Froggit -
- joka sijaitsi synkässä ja vaarallisessa Wappingissa.
Tein sen hyvin selväksi Holmesillekin.
Tullaan uudestaan aamulla, kun täällä on valoisampaa -
- ja enemmän väkeä.
- Ovi on auki. - Odota, Holmes.
- Mitä jos murhaaja on sisällä? - Esittelen itseni hänelle.
Tiesin, ettei täällä ole ketään. Palataan koululle.
Saat mennä sinne yksinäsi.
Mikähän se on? Jokin egyptiläinen taideteosko?
Jonkinlainen veistosko?
Ei, Watson. Pelkäänpä, että tämä on vain jäävuoren huippu.
Voi ei!
Mielenkiintoinen käänne.
Jossain on oltava sisäänkäynti. Sisältä kuuluu laulua.
Tässä on ovi, Holmes. Miten hän ei huomannut ovea?
Tulkaa tänne!
Tämä on jonkinlainen temppeli.
- Menen vilkaisemaan lähemmin. - Lähdetään, kun olemme vielä elossa.
Odottakaa täällä. Palaan pian.
Seis! Hän on elossa!
Ottakaa hänet kiinni! Ottakaa hänet kiinni!
Osuimme heihin!
LONTOON HAUTAUSMAA
Kuuletko sinä, Elizabeth?
- Mitä hänelle on voinut tapahtua? - Ehkä häneen osui piikki.
- Kuulen ääntä. - Olet oikeassa.
Ei saa! Älä, setä!
Apua! Ei!
- Sidotaan hänet. - Millä?
- Huivillani. Vauhtia! - En halua kuolla.
Näet vain harhoja.
Näkemäsi ei ole totta. Näet harhoja. Herää!
- Sinun täytyy herätä. - Ei, setä!
- Näet harhoja. Kuuntele minua. - Ole kiltti!
Näet harhoja, Elizabeth. Kuuntele minua. Watson... Watson?
- Voi luoja. Ei kai Watsonkin? - Ole kiltti!
Ole kiltti äläkä itke, äiti.
Etkö ymmärrä, äiti? Etkö kuule minua?
Etkö kuule, mitä sanon? Äiti!
Sinä! Tämä on sinun syytäsi, poika. Miten saatoit tehdä minulle näin?
Omalle isällesi. Vakoilit minua.
Anna anteeksi, isä. En käsittänyt...
Yksityiselämäni ei kuulu kenellekään. Äitisi ei olisi tarvinnut tietää.
Ei. Ei. Ei! Tämä ei ole todellista.
Tämä ei ole todellista!
Tämä ei ole todellista.
Näen vain harhoja. Mielikuvitukseni temppuilee.
Tai sitten ei.
Ei! Älkää!
Seis, tai ammun teiltä päät irti!
Taivuttelin hänet luopumaan syytteistä.
Holmes, sinä ja pikku ystäväsi veitte minulta yöunet.
- Hyvää päivän jatkoa. - Mr Lestrade.
Ne fanaatikot ovat vastuussa ties monestako kuolemasta -
- samoin neljän tytön salaperäisestä katoamisesta viime kuussa.
- Rukoilen teitä aloittamaan tutkimukset. - Mielikuvituksesi perusteellako?
Hyvä rikostutkija turvautuu havainto- kykyyn, älyyn ja mielikuvitukseen.
- Mistä sait päähäsi tuollaista roskaa? - Seinältä.
Jestas...
Miksi minun pitäisi selitellä sinulle tekojani?
Olen ollut Scotland Yardissa seitsemän vuotta ja tutkinut satoja tapauksia.
Sinä olet lukenut vain koulukirjoja ja lehtiotsikoita -
- mutta luulet tietäväsi minua enemmän. Halveksin ylimielisyyttäsi.
- Ja minä laiskuuttanne. - Ulos täältä joka iikka! Poistukaa.
Jos teissä on yhtään tutkijan intoa, tutkituttakaa nämä.
- Ehkä ne saavat teidät vakuuttumaan. - Ulos, Holmes!
Pahus.
Lopeta tuo raivostuttava nakuttelu, Holmes.
- Päätäni särkee. - Nakuttelu selvittää ajatuksia.
- Unipas. - Nyt ei ole aikaa nukkua.
Meidän täytyy keksiä, miten Waxflatter liittyy Rame Tepiin.
- Tässä on kuva. - Johtolankoja, kiitos. Ei taidearvosteluja.
Johtolankoja... Mitä luulet minun tehneen tunnin ajan?
Kyllä, herra Leivos. Minulla ei ole teille mitään sanottavaa.
- Uskon, ettei teilläkään ole minulle. - Watson!
Watson! Mihin laitoit sen maalauksen?
- Tajuatko, mitä tässä on? - Waxflatter nuorena.
Ei ainoastaan. Bentley Bobster, Duncan Nesbitt, Rupert Waxflatter.
Kaikki ovat kuolleet paitsi Chester Cragwitch.
Hän oli täällä ja hautajaisissa. Hän on ainoa näistä miehistä, joka on elossa.
Tämä on etsimämme johtolanka.
Me selvitämme tämän rikoksen. Hieno esitys, Watson.
En odottanut miekkojemme kohtaavan näin pian.
- Mistä tiesitte, missä piileskelen? - Me molemmat teemme havaintoja.
- Herralla oli jotain asiaa. - Tarvitsen teidän apuanne.
- Luulin, että olit lähtenyt, Holmes. - Niinhän me kaikki kuvittelimme.
Nyt Holmes on ikävä kyllä melkoisessa pulassa.
Jos lautakunta saisi tietää tästä, joutuisit luultavasti vankilaan.
Mutta tätä ei ole tarpeen paljastaa.
Aion unohtaa koko jutun. Palaat huomenna kotiin niin kuin pitkin.
- Samoin sinä, Watson. - Erotetaanko minut?
Lautakunta erottaisi sinut ilman muuta. Näin säästyt häpeältä.
Elizabeth, annoitko Holmesille luvan asua setäsi työhuoneessa?
- Kyllä. - Jestas sentään.
- Hieno nainen ei käyttäydy niin. - Ei tosiaankaan.
Saanko ehdottaa, että koira vietäisiin tarhaan?
- Mitä? - Muissa kouluissa ei suvaita lemmikkejä.
Ette voi viedä sitä.
Ehkäpä minun pitäisi tässä tilanteessa huolehtia siitä itse.
Holmes, minua surettaa, että olet käyttänyt ystävyyttäni hyväksesi.
Nyt on aika hankkiutua eroon Waxflatterin laboratoriosta.
Sehän on täynnä hänen keksintöjään, piirustuksiaan ja kokeitaan.
Ei pidä takertua menneeseen.
- Se on hänen elämäntyönsä. - Hän ei enää elä.
Teillä ei ole siihen oikeutta!
Hämmästelen, että puhut minulle tuohon sävyyn!
- Olen pahoillani. Menetin malttini. - Käy istumaan.
Olette täällä yötä. Kuljetus ei järjesty tähän aikaan.
Mrs Dribb, viekää pojat huoneeseen 14B -
- ja pitäkää neiti naapurihuoneessanne.
Muista, mitä opetin sinulle.
Hillitse tunteesi, tai ne koituvat kohtaloksesi.
Kyllä, herra.
Arvasin sen. Lääkärinurani tyssäsi tähän.
Isä raivostuu.
Arvelinkin, että sinun ystävyydestäsi ei hyvää seuraa.
Mitä sinä teet? Kohta meidät pidätetään.
- Voimme lähteä. - Minä jään tänne.
Tarvitsen apuasi. Olemme samassa sopassa. Olemme joukkue.
Herää, Elizabeth!
- Tämä on Chester Cragwitch. - Hän kävi sedän luona.
Sanoit, että hän juoksi pois hautajaisista.
Eikö ole outoa, että vain hän on elossa?
Palaa laboratorioon ja pelasta mahdollisimman monta keksintöä.
Tavataan siellä. Nyt meidän on päästävä ulos täältä.
Ole varovainen.
Tämä on jo vähän liikaa.
Mene pois, Rame Tep! Menkää pois, halvatun murhaajat!
Minua ette saa.
Herra! Mr Cragwitch!
Olimme mr Waxflatterin ystäviä.
Tunnen sinut. Olet se nuorimies, joka seurasi minua hautausmaalla.
Menkää pois! Minun lähelläni on vaarallista.
Tarvitsen apuanne. Haluan tietää, miksi Rame Tep tappoi viisi miestä.
Menkää sisään.
Voit nousta ylös. Sota on ohi.
Meidän kuuden oli tarkoitus ruveta liikekumppaneiksi.
Lainasimme isiltämme rahaa rakentaaksemme hotellin.
Siitä tulisi kaikkien aikojen hienoin hotelli.
Minne olisikaan parempi rakentaa...
...kuin Egyptiin? Työvoima ja rakennustarpeet olivat halpoja.
Vain muutamaa vuotta aiemmin -
- brittiarmeija oli ajanut pois ranskalaiset. Se oli mahdollisuuksien maa.
- Mitä tapahtui? - Palkkasimme arkkitehdin, ja työ alkoi.
Se oli alkujaan pientä liiketoimintaa -
- mutta muuttuikin suureksi arkeologiseksi löydöksi.
Löysimme maanalaisen pyramidin.
Viiden muinaisen egyptiläisen prinsessan haudat.
Aioimme kuljettaa kaikki pyhäinjäännökset ja aarteet Englantiin.
Mutta...
Pirskatin ötökkä. Suursiivous olisi paikallaan.
Syntyi mellakka.
Paikallisten kyläläisten mielestä häpäisimme pyhän maan.
Jouduimme hengenvaaraan.
Brittijoukot tulivat apuun. Monia ihmisiä kuoli.
Koko kylä poltettiin maan tasalle.
Poltettiin...
Tuli!
- Oletteko te kunnossa? - Tuli!
- Cragwitchiin ammuttiin piikki.
- Minä palan! Tuli! - Kuunnelkaa minua.
Nimenne on Chester Cragwitch. Olette pankkiiri. Kuuletteko minua?
- Vastatkaa. Kuka olette? - Nimeni on Chester Cragwitch.
Asun Cragwitch Manorissa Hampsteadissa.
Voi luoja. Olipa se todentuntuista.
Kovin todentuntuista. Minun ei pidä unohtaa.
Minun täytyy jakaa tietoni. Muidenkin on aika saada tietää kaikki.
- Kylä siis poltettiin maan tasalle. - Aivan.
Pääsimme Egyptistä hengissä. Englannissa tiemme erkanivat.
Me kaikki kuitenkin pidimme säännöllisesti yhteyttä Waxflatteriin.
Kun murhat alkoivat, tapasin usein rakasta ystävääni.
Miten tämä liittyy Rame Tepiin?
Vuosi tapauksen jälkeen jokainen sai tällaisen kirjeen.
Sen oli lähettänyt nuori englantilais-egyptiläinen poika.
Kuten näet, kirjettä koristaa Rame Tepin symboli.
Kaksi kultaista käärmettä.
Poika ja hänen sisarensa olivat käymässä isoisällään Englannissa -
- kun he kuulivat egyptiläisen kotikylänsä tuhosta.
Heidän vanhempansa kuolivat hyökkäyksessä.
Poika vannoi, että kun hän varttuisi mieheksi, Rame Tep kostaisi teon -
- ja korvaisi viiden egyptiläisen prinsessan ruumiit.
- Oliko poika nimeltään Eh Tar? - Waxflatterin viimeiset sanat!
- Hyvä, Watson. - Eh Tar!
Saastainen murhaaja. Yritit tappaa meidät kaikki.
- Minua sinä et tapa. - Puhu hänelle, Watson.
Mitä? Ai jaa... Nimenne on Craggy Critch... Nimenne on...
- Nimenne on... Mikä hänen nimensä on? - Cragwitch.
Mr Lestrade!
- Mitä te täällä teette? - Tökkäsin itseäni vahingossa piikillä.
Aistiharhat olivat... hirvittäviä.
Neljä poliisia esti minua hirttämästä itseäni.
Sitten ajattelin perehtyä tarinaasi.
Sanon nyt sinulle ja pullealle ystävällesi hyvästit.
Kiitos, että autoit minut tutkimusten alkuun.
Vain autoin hänet alkuun? Kaikkea sitä kuulee.
Olen tehnyt kaiken hänen puolestaan.
- Te! - Niin, kultaseni.
Mr Rathe, pysäyttäkää hänet. Hän on murhaaja.
Sait salaisuutemme selville.
Missä kaksi ystävääsi ovat?
Ette löydä heitä. Ette löydä heitä.
- Mitä me teemme hänelle? - Otamme hänet mukaamme.
Tarvitsemme viidennen prinsessan.
Nyt tiedän arvoituksen ratkaisun. Karhu on valkoinen.
Hyvä. Tiedätkö miksi?
Tuota... En. En vain ollut vielä valinnut sitä väriä.
Jatka pohdiskelua. Vastaus pitää osata todistaa.
Arvoitus saa pääni särkemään.
- Eh Tar... Eh Tar. - Etkö voi ajatella mitään muuta?
- Se on välttämätöntä. - Ärsyttävää se on.
En saa selvää siitä typerästä karhuarvoituksesta.
Tiedän, että karhu on valkoinen, mutta en syytä. En ole silti tyhmä.
Sinun täytyy tarkastella kokonaisuutta pieni osa kerrallaan.
Kasvoistasi vuotaa taas verta.
Rathen sormuksesta tullut haava ei parane.
Karhu on valkoinen, koska...
- Voi luoja. Miten saatoin olla niin tyhmä. - Mitä nyt?
Tappaja on Rathe, Watson. Rathe!
Antaa mennä!
Vauhtia!
Nopeammin!
Antaa mennä!
Rathe sieppasi Elizabethin.
On vain yksi keino saada heidät kiinni.
- Ala tulla! - Minne menemme?
Tämä on aivan hullua.
Emme ehdi muuten ajoissa varastolle.
Waxflatter kehitti tätä kuolemaansa asti, ja minä parantelin sitä.
Toivottavasti ongelmat ovat ratkenneet. Tuletko mukaan?
Herranen aika sentään.
- Mihin olenkaan sotkeutunut? - Elämäsi seikkailuun.
Vedä, Uncas!
- Se onnistui, Watson. - Me lennämme.
- Olisitko uskonut tätä, Watson? - Me lennämme.
Antaa mennä!
Tuolla, Holmes!
Varo, Holmes!
Voi ei. Kello on lähes puoli yksi.
Oivalsin juuri, etten tiedä, miten tällä vehkeellä laskeudutaan.
- Pidä lujasti kiinni. - Pidän.
Nyt meidän kyllä käy huonosti.
- Pidä kiirettä. Tämä uppoaa. - Hyvä on.
Voi luoja. He aikovat tappaa hänet.
En tiedä, mitä tehdä.
Meitä on kaksi ja heitä sata. Mitä voimme tehdä?
Ehkä voimme soveltaa koulussa opittuja taitoja.
Minä en keksi mitään. Sinähän se olet aina niin tietävä.
- Tuo ei auta yhtään. - Anteeksi.
- Miksen keksi mitään? - Olet hermostunut. Niin olen minäkin.
Nyt minä keksin, Watson.
- Meidän täytyy harhauttaa heitä. - Harhauttaako?
- Miksen minä älynnyt sitä? - Jos olen ymmärtänyt oikein...
...yksi paikoiltaan lähtevä palkki romahduttaa koko rakennelman.
Minulla on suunnitelma, Watson.
Pidä kiirettä, Holmes.
Holmes, varo!
Oletko kunnossa?
Vie Elizabeth pois täältä!
Voi ei...
Rathe vei Elizabethin, ja portaat ovat tukossa. Mitä teen?
Kierrä toista kautta. Pysäytä Rathe!
Ei!
Mitä minä nyt teen?
Hieno esitys, Watson.
- Oletko kunnossa, Elizabeth? - Enköhän.
Ole kiltti...
- Mitä teemme Rathelle? - Missä hän on?
Hän on kadonnut.
Poliisit löytävät hänet.
Merkillistä...
Merkillistä.
Mennään takaisin.
En tiedä, miten selitän tämän vanhemmilleni.
Kaikki selviää huomisista lehdistä.
- Saatkohan palata kouluun? - En tiedä. Kenties.
Ei!
- Perhana! - Elizabeth...
- Kiedo takkini hänen ympärilleen. - Minne menet?
- Nappaan Rathen. - Saat surmasi.
Sinä olet pelkkä huijari.
Sinä taas annat jälleen tunteillesi vallan.
Et voi voittaa minua. Laske miekkasi.
- En. Kuolen mieluummin tuskallisesti. - Täytän sitten toiveesi.
Etkö muka pysty tuon parempaan? Olen jo voittanut taistelun.
Olet hävinnyt jokaisen taistelun. Häviät myös tämän.
Kaikki unelmasi ovat romuttuneet.
Kaikki on tuhoutunut iäksi.
Viivytellään vielä hieman -
- niin armaan Elizabethisi elämä pakenee hänen ruumistaan.
Herää, Elizabeth. Avaa silmäsi.
Älä ole surullinen.
Kohtaamme vielä jonain päivänä.
Toisessa maailmassa, paljon paremmassa kuin tämä.
Minä odotan.
Sinä olet myöhässä... niin kuin aina.
Ei...
LESTRADESTA YLITARKASTAJA
lhan kuin hän olisi ratkaissut koko jutun omin neuvoin.
Niin hän halusi Yardille uskotellakin.
Muuten häntä ei olisi ylennetty. Hei hei, Uncas.
Odota siinä, Uncas. Palaan pian.
Muutama asia kummastuttaa minua yhä, Holmes.
Milloin aloit epäillä, että Rathe liittyy Rame Tepiin?
Waxflatterin piti eläkkeelle jäätyään lähteä koulusta.
Rathe sai lautakunnan suostumaan siihen -
- että Waxflatter jää koulun alueelle.
En voinut käsittää, miksi Rathe halusi hänen jäävän.
- Hän piti Waxflatterin keksinnöistä. - Mikä sinua vaivaa?
Oletko nukkunut koko tapauksen ajan?
Anteeksi.
Holmes selitti, että Rathe suunnitteli kostoaan vuosikausia.
Hän nousi merkittävään asemaan yhteiskunnassa -
- ja hävitti entisen henkilöllisyytensä.
Seuraajien hankkiminen vei paljon aikaa.
He koostuivat Lontoon katujen köyhistä ja kodittomista.
Puisen pyramidin rakentaminenkin vei tietenkin aikaa.
Mrs Dribb oli Rame Tepin päämurhaaja -
- mutta ennen kaikkea hän oli Rathen pikkusisar.
Uskomatonta, Holmes. Kerrassaan uskomatonta.
- Et huomannut yhtä tärkeää johtolankaa. - Niinkö? Kerro ihmeessä.
- "Rathe" on takaperin "Eh Tar". - Nokkelaa, Watson.
Olisin oivaltanut sen ennen pitkää.
Ennen pitkää. Palaatko loman jälkeen?
En. Vaihdan koulua. Täällä on liikaa muistoja.
- Sinulla on koko elämä edessäsi. - Ja vietän sen yksin.
Hyvää joulua, Holmes.
Ajattelin, että polttaminen sujuisi sinulta paremmin.
- Mitä sanot? - Se sopii sinulle, mutta tuo takki...
Miksi haluat käyttää sen hirveän ihmisen naurettavaa viittaa?
Se on voitonmerkki, leopardin nahka.
- Totta tosiaan. - Minun tulee ikävä sinua.
Minunkin tulee ikävä sinua, Holmes.
Osuit oikeaan yhdessä asiassa.
Se oli elämäni seikkailu.
- Odota! Tiedän, miksi karhu on valkea. - Miksi?
Kokonaan etelään antava huone voi olla vain pohjoisnavalla. Se on jääkarhu.
Sinussa on ainesta suureksi salapoliisiksi.
Kun näin Holmesin istuutuvan paikalleen -
- minut valtasi yllättäen tunne, että näkisin hänet vielä.
Niin päättyi ensimmäinen seikkailuni Sherlock Holmesin kanssa.
Kun vaunut katosivat näkyvistä, tajusin, etten ollut muistanut kiittää häntä.
Hän oli tehnyt heikosta ja pelokkaasta pojasta rohkean ja vahvan miehen.
Leijailin pilvissä. Olin valmis kaikkiin odottaviin arvoituksiin ja vaaroihin.
Olin valmiina mahtavimpaan ja jännittävimpään seikkailuun.
Tiesin, että siinä olisi mukana myös Sherlock Holmes.
Vaikka sir Arthur Conan Doyle ei kirjoittanut Holmesin nuoruudesta -
- ja antoi Holmesin ja Watsonin tutustua vasta aikuisina -
- tämä versio on tehty kirjailijaa ja hänen töitään kunnioittaen.
- Voinko auttaa? - Haluaisin huoneen.
Allekirjoitus tuohon, kiitos.
Suomennos: Päivi Ahlqvist